Pilt, millel on kujutatud tekst, märk, väljas, öine taevas

Kirjeldus on genereeritud automaatselt

**Eesti Koostöö Kogu nõukogu koosoleku protokoll 04/2024**

29.10.2024

Algus: 13:00

Lõpp: 15:00

Toimumise koht: Suur-Ameerika 1, Tallinn

Osa võtsid: Kaie Karniol, Külli Taro, Arko Olesk, Ott Oja, Ülar Mark, Martin Villig, Indrek Lillemägi

Kutsutud: EKK (Eesti Koostöö Kogu) tegevjuhataja Kairi Tilga, EIA peatoimetaja Eneli Kindsiko, PhD .

Protokollis: Kaie Karniol

**Päevakord:**

1. EIA 2026 peatoimetaja ülevaade
2. EKK juhataja ülevaade 2024 tegevuskava täitmisest
3. EKK 2024. eelarve täitmisest
4. Esmased mõtted EKK 2025 tegevuskava kohta
5. EKK nõukogu liikmete volituste tähtaegadest
6. Muud teemad
7. **EIA 2026 peatoimetaja ülevaade**

Eneli: Väga palju tegevusi on korraga töös, artiklid valmivad, esimeste artiklite tähtaeg on sel nädalal, artiklite maht on suur, tuleb kokku tõmmata.

Suurim väljakutse: EIA kosilased. Kõigi huvigruppide soove ei saa täita.

Kõige suurema levikuga artikkel: PISA-pimedus. See on andnud kõvasti tagasisidet. 7500 lugemist

Tandemeid teeme rohkem. EIAt näitame andmepõhiselt, kasutame registreid, see sõnum on võimalik viia praktikasse.

Teine artikkel: koolivõrgud peab planeerima koos muude avalike teenustega, koolid olgu kogukonnamajad – see levis hästi, sai hea tagasiside ka vallavanematelt.

Viimati toimus seminar „Hariduslik ebavõrdsus“ – 360 in veebis, 40 kohapeal. Suurim senistest. Pildis on ka huvihariduslik ebavõrdsus. Hommikul käis Tiit Tammaru sellest teles ja hiljem ka KUKUs rääkimas. Oli ka nõme artikkel „Raha ruulib“, Eneli teeb sellele vastuartikli.

Seminare on olnud 2 ja ilmselt tuleb veel mõni, praegu alles mõtte tasemel. Aga saaksime teha jätkuvalt koostöös Arenguseire keskusega, saame kulusid jagada.

Kõrghariduse kohta küsimus: kas see tasuta haridus ikka on ligipääsetav. Vaatame andmepõhiselt, nt matemaatika tulemused ja tulevik, ülikool. Kahjuks välisülikooli läinuid ei näe, see on pimenurk. Need ilmuvad hiljem kõrgepalgalistena välja. Kust saada andmeid nende kohta? See võiks olla lõputöö teema, need andmed kokku saada? Nt mõne aastakäigu kohta. Teadlane peab saama eetikakomitee loa, mitteteadlane ei pea

EIA meeskond tervikuna on muljetavaldav, vt slaidilt.

Autorkond 53 inimest (37 teadlast), veidi täieneb, aga üldiselt paigas. Hästi mitmepalgeline, palju ülikoole on kaasatud, aga ka muudest valdkondadest.

Mõned huvitavamad eeltulemid:

Ptk 3. Eesti suurim õpetajate sissetuleku analüüs, lasteaiast ülikoolini, arvestab ka koormust. Kõik sissetulekud, aga koolist saadav on eristatav. Asukoha dimensioon tuleb sisse.

STAT ametist saime andmed (Andre Veski ja Kaire Põder). Kallis andmestik 😊

Ptk 5 Haridus ja tehnoloogia

Tulevikule suunatud peatükk. Oluline on, et hariduspsühholoogia aspekt oleks kaetud. Grete Arro panustab ka siia. Selle ptk draft on valmis.

Ptk 7: Riskikäitumises on ennetav roll huvihariduses.

Kõige ohtlikumad peale kooli paar tundi. Mida vanemaks, seda hullemaks riskikäitumine läheb.

Kõige tõhusam on kollektiivne sporditegevus.

Huviharidusega saab ennetada riskikäitumist, sellele praegu kahjuks ei mõelda nt sport on praegu saavutuspõhine. Aga seda lähenemist tuleks muuta.

Mis on ees:

* 22-23.nov haridusfoorum, kus Eneli teeb ettekande ja osaleb paneelis ning tulevikustsenaariumides. Värsked EIA tulemused lähevad kohe nn live’i
* 15.nov EIA autoritega kohtumine, toimetajad annavad põhisõnumitest ülevaate. Hübriid; põhisõnumite kohta koolitus (Rasmus Kagge), kuna artiklites mahu ületamine, siis EIAsse saab jääda ainult kontsentraat ja see, mis on ka 2026 relevantne; pikad asjad anname enne meediasse.
* Huvihariduse kättesaadavus. Eestis pole tegelikult ülevaadet, mida pakutakse. Väga palju on õpetajapõhine, kui õpetaja lahkub, siis kaob ka ring. Spordikoolid, muusikakoolid, kunstikool. Head ülevaadet ei ole. 960 huvikooli on Eestis, seal on ikkagi spordiklubid ka. Kooli juures tegevad huviringid ei kajastu ilmselt statistikas. Huvikoolides osalenud langevad koolis vähem välja. Kes on pikemalt huvikoolis käinud, selle väljalangevus on väga madal. Narva-Jõesuu on kõige keerulisem. Vene noorte edasiõppimine on keeruline. Nende väljalangevus on ka suurem. Statistikast on väljas välismaalased, sh ukrainlased.

Huvilised: Levilas tuleb huvihariduse teemaline sõnumlik artikkel. Huviharidus on ennetusharidus, suur ressurss. Seda tuleb teadvustada. Huviharidus ei pea olema saavutuspõhine. See kriitika käib ka saavutushariduse kohta.

Liikumine saavutushariduselt ennetusharidusele (ka huvihariduses) – see saab ilmselt olema üks EIA põhisõnum. Huviharidus kui turvatekk, nii koduvägivallale, koolikiusamine.

Haridusvõrk ja ka haridustaristu on vananenud, see on moraalselt vananenud, see ei ole tänapäevaste jaoks. Maapiirkondadesse peaks tulema pigem kogukonnakoolid. 1000 õpilasega koolid ei ole normaalne. Nii juhitakse Maximat. See pärand on nõukogude ajast. Kooli efektiivsus langeb 500st alates. Mehhanism, mis ajab kooli suureks, on tugev. Teine äärmus on ka halb. Eesti on ekstreemide riik.

* Mida peatoimetaja nõukogult ootab? Nõukogu võiks aidata sõnumeid võimendada.

**Otsustati:**

* 1. **Võtta EIA ülevaade teadmiseks**

1. **EKK juhataja ülevaade 2024 tegevuskava täitmisest**
2. **EIA**

EIA-ga läheb hästi. HTM raha on hästi kasutatud.

Aga me tegeleme ka eelmiste EIA-dega – Vaimne tervis: Sotsiaalministeeriumiga koostöös on valmimas kokkuvõte „Vaimne tervis algab siit“ koostöötuuridest. Selle EIA jätkutegevuse lõppakordiks tuleb 12.12.2024 seminar koostöös Tallinna Ülikooli, Sots. ministeeriumi ja meiega. Lisaks kandideerime:

* Teaduse populariseerimise auhinnale (koostöötuur)
* Selge sõnumi auhinnale

1. **Rahvaalgatus**: aasta teises poolesoluliselt aktiivsem kasutus. Ka Tallinna elanikud on avastanud RA. Murekohaks: esimesed KOV-d on pannud AK peale oma menetlustele, me ei saa teada, mis neist saab**.**

Hea uudis: KOV rahvaalgatuste menetlemine sai ka avatud valitsemise indikaatoriks minuomavalitsus.fin portaali (baastase ja edasijõudnud tase). Esmaseid tulemusi näeme 2025. a suveks.

Riigikogus: allkirjade arv on kukkunud, sellega seoses ka annetused. Eelmine aasta oli automaksu aasta. Sel aastal pole olnud nii laia kõnepinnaga teemasid, raske planeerida. Annetused kahjuks ei kata esimest korda allkirjade kulu.

RA statistika vaatamine ja otsimine on nüüd RA arhiivi lehel tunduvalt parem, vt ka slaidid.

Esimest korda katsetame tudengikonkursiga – et utsitada akadeemilisi töid käsitlema RA mõju.

Tahame uurida ka, kui palju eesti inimesi (%) RA-d kasutavad. Soomlased seda teevad. Praegu pole õnnestunud oma küsimusi Riigikantselei uuringutesse lisada, aga plaanis on. Tellisime ise Turu-uuringute omibussi küsimuse. Selle tulemused nov. keskel.

Külli esineb 18. nov RK põhiseaduskomisjonis Eesti kodanikuühiskonna arengukava arutelul. Mari-Liis Jakobson räägib laiemalt demokraatia tervisest ja Külli räägib kollektiivsete pöördumiste mõjust ja RA-st kui tööriistast.

Meie sõnum: platvorm ei tekita meeleavaldust. Platvorm on koht, kus näeme, mida inimesed arvavad.

1. Noortedemokraatiaon Tartuga minemas väga sisuliseks, et koolide kaasav eelarve saaks seotuks ülelinnalise kaasava eelarve protsessiga. Eesmärk suurendada noorte ideede arvu ülelinnalises eelarves ja suurendada ka noorte hulka, kes hääletavad. Hetkel otsime Tartu koole piloodi jaoks. Seda tegevust jätkub 2025 juunini**.**
2. SIM rahadega saame avada teise **arenguprogrammi „Dialoog kogukonnaga“.** 15.nov-ni saab kandideerida, käivitub jaanuaris**.**

**Otsustati:**

* 1. **Võtta EKK tegevusülevaade teadmiseks**

1. **EKK 2024. eelarve täitmisest**

Vt lisadest slaidid ja Exceli tabel + prognoos 2024 kohta. Eelarve on pingeline, eriti annab tunda RA annetustulude alatäitumine, kuid seda ongi raske prognoosida. Digiallkirjadega seotud kulu võiks saada vähendatud.

**Otsustati:**

* 1. **Võtta EIA 2024- eelarve täitmine teadmiseks**

1. **Esmased mõtted EKK 2025 tegevuskava ja eelarve kohta**

2025. aastaks oleme Riigikantseleilt küsinud mitmeaastast toetust ja suuremas summas kui 2024. aastal. Saime vastuseks, et mitmeaastast ei saa, peame igal aastal uuesti küsima.

Hea sõnum on, et Riigikantselei on valmis vähemalt samas suurusjärgus kui 2024. a toetama. Vajab veel täpsustamist. Loodame saada konkreetse numbri ja kinnituse selle kohta novembris.

Praegu oleme nende numbritega esmase eelarve kokku pannud.

Kui Riigikantselei toetus samas mahus, siis sel juhul 0,5 aastat saame samas mahus tegutseda.

Kui selleks ajaks muud lisatulu ei leia, tuleb üle vaadata ka personalikulu.

Oleme ootel, et HTM avab noortedemokraatia suunalise partnerlusvooru.

Ka SIM-l on strateegilise partnerluse voor tulekul, fookused ja tähtajad aga teadmata.

Need on 3-aastased programmid.

Uus mõte: kas oleks potentsiaali küsida ka suurannetajate käest?

Võiks teha selliste fondide ühise arutelulaua – ehk saaksime siit häid mõtteid v toetust.

Riigikantseleilt tuleks uurida, mis seisus see koosloomekeskkond on.

EK tegevjuhi leping lõpeb 2025. augustis. Nõukogu sooviks Kairiga jätkata. Kairi ise on põhimõtteliselt valmis. Eesmärk on veebruaris 2025 otsused ära teha. Selleks vaatab NK üle ka rahalised võimalused.

**Otsustati:**

* 1. **Arutada ja otsustada EKK tegevjuhi lepingu pikendamine veebruaris 2025**

1. **EKK nõukogu liikmete volituste tähtaegadest**

EKK nõukogu liikmetel Külli Tarol ja Arko Oleskil lõpevad volitused. Mõlemad on valmis jätkama. Seega teeb EKK nõukogu asutajaõiguste teostajale ettepaneku volituste pikendamiseks

**Otsustati:**

* 1. **Teha vabariigi presidendile ettepanek EKK nõukogu liikmete Külli Taro ja Arko**

**Oleski volituste pikendamiseks**

**Nõukogu protokoll on allkirjastatud digitaalselt.**

Kaie Karniol Külli Taro

Ott Oja Ülar Mark

Arko Olesk Andres Kütt

Martin Villig Indrek Lillemägi

**Protokollile lisatud materjalid:**

1. Eneli Kindsiko, PhD, slaidid



1. Kairi Tilga, EKK tegevusülevaade:



1. Kairi Tilga, EKK 2024 eelarve täitmine



1. Kairi Tilga, EKK 2025 eelarve kavand

